प्रधानमन्त्री र कांग्रेस नेताहरुबीच बालुवाटारमा छलफल जारी
प्रधानमन्त्री पुष्पकमल दाहाल र कांग्रेस नेताहरुबीच बालुवाटारमा छलफल जारी छ । संसद्‌को गतिरोध अन्त्यलगायत विषयमा प्रधानमन्त्री दाहाल र कांग्रेस नेताहरुबीच छलफल चलिरहेको प्रधानमन्त्री दाहालको सचिवालयले जनाएको छ ।
काठमाडौँ — प्रधानमन्त्री पुष्पकमल दाहाल र कांग्रेस नेताहरुबीच बालुवाटारमा छलफल जारी छ । संसद्‌को गतिरोध अन्त्यलगायत विषयमा प्रधानमन्त्री दाहाल र कांग्रेस नेताहरुबीच छलफल चलिरहेको प्रधानमन्त्री दाहालको सचिवालयले जनाएको छ ।कांग्रेस सभापति शेरबहादुर देउवा, उपसभापति पूर्णबहादुर खड्का, महामन्त्री गगन थापा, नेता कृष्ण सिटौला, संसदीय दलका प्रमुख सचेतक रमेश लेखकलगायत छलफलमा सहभागी छन् । कांग्रेसले सहकारी प्रकरणमा मुछिएका उपप्रधान तथा गृहमन्त्री रवि लामिछानेमाथि छानबिनका लागि संसदीय समिति बनाउनु पर्ने मागसहित प्रतिनिधिसभा बैठकमा पटक-पटक अवरोध गर्दै आएको छ । 